CELEX: 32005D0747
Language: da
Date: 2005-10-21 00:00:00
Title: 2005/747/EF: Kommissionens beslutning af 21. oktober 2005 om ændring af Europa-Parlamentets og Rådets direktiv 2002/95/EF om begrænsning af anvendelsen af visse farlige stoffer i elektrisk og elektronisk udstyr for at tilpasse dets bilag til den tekniske udvikling (meddelt under nummer K(2005) 4054)   (EØS-relevant tekst)

25.10.2005   
            
            
               DA
            
            
               Den Europæiske Unions Tidende
            
            
               L 280/18
            
         
      KOMMISSIONENS BESLUTNING
   
   af 21. oktober 2005
   om ændring af Europa-Parlamentets og Rådets direktiv 2002/95/EF om begrænsning af anvendelsen af visse farlige stoffer i elektrisk og elektronisk udstyr for at tilpasse dets bilag til den tekniske udvikling
   (meddelt under nummer K(2005) 4054)
   (EØS-relevant tekst)
   (2005/747/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets direktiv 2002/95/EF af 27. januar 2003 om begrænsning af anvendelsen af visse farlige stoffer i elektrisk og elektronisk udstyr (1), særlig artikel 5, stk. 1, litra b), og
   ud fra følgende betragtninger:
   
               (1)
            
            
               Direktiv 2002/95/EF foreskriver, at Kommissionen skal evaluere visse farlige stoffer, der er forbudt efter direktivets artikel 4, stk. 1.
            
         
               (2)
            
            
               Der bør (fortsat) gælde en undtagelse fra forbuddet for visse materialer og komponenter, hvori bly og kadmium indgår og stadig ikke kan undværes.
            
         
               (3)
            
            
               For nærmere bestemte materialer og komponenter bør undtagelserne være indskrænket, således at der opnås en gradvis udfasning af de farlige stoffer i elektrisk og elektronisk udstyr, eftersom det vil blive muligt at erstatte stofferne i de pågældende anvendelser.
            
         
               (4)
            
            
               Efter artikel 5, stk. 1, litra c), i direktiv 2002/95/EF skal hver enkelt undtagelse i bilaget tages op til overvejelse mindst hvert fjerde år eller fire år efter, at et element er tilføjet på listen, med henblik på at overveje at udelade materialer og komponenter i elektrisk og elektronisk udstyr fra bilaget, hvis det er teknisk eller videnskabeligt muligt at eliminere eller substituere dem ved hjælp af designændringer eller materialer og komponenter, der ikke kræver anvendelse af de i artikel 4, stk. 1, nævnte materialer eller stoffer, forudsat at den negative miljø-, sundheds- og/eller forbrugerbeskyttelsesmæssige belastning som følge af substitutionen ikke er større end de mulige miljø-, sundheds- og/eller forbrugerbeskyttelsesmæssige fordele herved.
            
         
               (5)
            
            
               Direktiv 2002/95/EF bør derfor ændres i overensstemmelse hermed.
            
         
               (6)
            
            
               Kommissionen har som foreskrevet i direktiv 2002/95/EF, artikel 5, stk. 2, hørt producenterne af elektrisk og elektronisk udstyr, genvindingsvirksomheder, behandlingsvirksomheder, miljøorganisationer og arbejdstager- og forbrugersammenslutninger og har fremsendt deres udtalelser til det udvalg (herefter benævnt »udvalget«), der er nedsat i henhold til artikel 18 i Rådets direktiv 75/442/EØF af 15. juli 1975 om affald (2).
            
         
               (7)
            
            
               Foranstaltningerne i denne beslutning er i overensstemmelse med udtalelse fra udvalget —
            
         VEDTAGET FØLGENDE BESLUTNING:
   Artikel 1
   Bilaget til direktiv 2002/95/EF ændres som angivet i bilaget til denne beslutning.
   Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 21. oktober 2005.
      
         
            På Kommissionens vegne
         
         Stavros DIMAS
         
         
            Medlem af Kommissionen
         
      
   
   
      (1)  EUT L 37 af 13.2.2003, s. 19. Ændret ved Kommissionens beslutning 2005/717/EF (EUT L 271 af 15.10.2005, s. 48).
   
      (2)  EFT L 194 af 25.7.1975, s. 39. Senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).
   
      BILAG
      I bilag I til direktiv 2002/95/EF foretages følgende ændringer:
      
                  1)
               
               
                  Punkt 7 affattes således:
                  
                              »7.
                           
                           
                              
                                          —
                                       
                                       
                                          Bly i loddemateriale med højt smeltepunkt (dvs. blylegeringer med 85 vægtprocent bly eller mere)
                                       
                                    
                                          —
                                       
                                       
                                          bly i loddemateriale til servere, lagringssystemer og array-lagringssystemer, netinfrastrukturudstyr til kobling, signalering, transmission og netkontrol til telekommunikation
                                       
                                    
                                          —
                                       
                                       
                                          bly i elektroniske keramikkomponenter (f.eks. piezoelektriske komponenter).«
                                       
                                    
                        
            
                  2)
               
               
                  Punkt 8 affattes således:
                  
                              »8.
                           
                           
                              Cadmium og cadmiumforbindelser i elektriske kontakter samt overfladebehandling med cadmium undtagen anvendelser, der er forbudt i henhold til direktiv 91/338/EØF (1) om ændring af direktiv 76/769/EØF (2) om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater.
                           
                        
            
                  3)
               
               
                  De følgende punkter er tilføjet:
                  
                              »11.
                           
                           
                              Bly anvendt i konnektorsystemer med deformerbare ben (compliant pins).
                           
                        
                              12.
                           
                           
                              Bly anvendt som belægningsmateriale til c-ring i varmeledende modul.
                           
                        
                              13.
                           
                           
                              Bly og cadmium i optisk glas og filterglas.
                           
                        
                              14.
                           
                           
                              Bly i loddemateriale, der består af mere end to grundstoffer, til etablering af forbindelse mellem benene og pakken af mikroprocessorer, og som har et blyindhold på over 80 og under 85 vægtprocent.
                           
                        
                              15.
                           
                           
                              Bly i loddemateriale til etablering af elektronisk forbindelse mellem halvlederskive og bæresubstrat i integrerede kredsløbspakker med flip chip.«
                           
                        
            
         (1)  EFT L 186 af 12.7.1991, s. 59.
      
         (2)  EFT L 262 af 27.9.1976, s. 201.«